钦定古今图书集成/明伦汇编/氏族典/第263卷 > 王涯
## 钦定古今图书集成/明伦汇编/氏族典/第263卷 > 王涯

按《唐书王涯传》：“涯字广津，其先本太原人，魏广阳侯
冏之裔。祖祚，父晃。涯博学工文，擢进士，又举宏辞，再
调蓝田尉。久之，以左拾遗为翰林学士，进起居舍人。
元和初，贬虢州司马，徙袁州刺史。宪宗思之，召知制
诰，累迁工部侍郎，封清源县男。帝以其孤，进自树立，
数访逮，以私居远，或召，不时至，诏假光宅里官第，诸”
学士莫敢望。俄拜中书侍郎、同中书门下平章事。穆
宗立，出为剑南东川节度使。长庆三年，入为御史大
夫，迁户部尚书、盐铁转运使。文宗嗣位，拜太常卿，以
吏部尚书代王播，复总盐铁，政刻急。岁中，进尚书右
仆射，俄拜司空。始变茶法，益其税以济用度，下益困。
而郑注亦议榷茶，天子命涯为使，心“知不可不敢争。”
《李训败》，乃及祸。